<classify> WABUNGE wameendelea kuvutana wakitaka kilimo cha bangi kwa ajili ya kutengeneza dawa kwa matumizi ya mifugo na binadamu kiruhusiwe kisheria nchini.Hoja hiyo iliibuliwa Bungeni jana kwa mara nyingine kama alivyofanya Mei mwaka jana, Mbunge wa Kahama, Jumanne Kishimba CCM akiomba serikali kuhalalisha kilimo cha bangi wakati akichangia taarifa za Kamati za Kudumu ya Kilimo, Mifugo na Maji iliyowasilishwa bungeni jana.Hata hivyo, Waziri wa Nchi, Ofisi ya Waziri Mkuu Sera, Uratibu, Bunge, Kazi, Vijana na Ajira na Wenye Ulemavu, Jenista Mhagama alisema kwa sasa hakuna sheria wala kanuni zinazoruhusu kulima, kuzalishaji au kutumia bangi nchini.Mashimba alitaka serikali kuhalalisha kilimo cha bangi nchini Tanzania kwa malengo ya kutengeneza dawa za mifugo na binadamu kama ambavyo nchi jirani za Zambia, Malawi na Uganda zimeruhusu kilimo hicho na zinaoza bidhaa hiyo na kupata fedha nyingi za kigeni.Alisema nchi za Ulaya zilipiga marufuku bangi miaka 1940, lakini hivi sasa bangi ni zao muhimu na limepanda bei mara mbili, hivyo serikali isichelewe kuruhusu wananchi kulima kilimo cha zao hilo ambalo sasa lina faida kubwa. Alisema serikali isicheleweshe kuruhusu kilimo cha zao hilo kwa ajili ya kutengeneza mafuta ya bangi ambayo kwa sasa yana bei kubwa katika la dunia itasaidia sana.Kishimba alisema Tanzania ni ya tatu kwa kulima bangi duniani lakini inauzwa kwa magendo katika nchi jirani, hivyo ikiruhusiwa itasaidia kuondoa magendo na hivyo wananchi wataendesha kilimo hicho kwa uhuru.Alisema bangi ni tiba, badala ya serikali kutumia gharama kubwa kuagiza nje dawa zinazotokana na bangi zingesaidia wizara ya afya kupunguza gharama za kuagiza dawa nje ya nchi. Aliomba kama serikali itaruhusu kilimo cha bangi basi sizipewe kuendesha kilimo hicho kampuni kubwa pekee bali hata wakulima wadogo waruhusiswe kuzalisha zao hilo.Alisema kama itawezekana serikali ikaruhusu kilimo hicho basi itoe msamaha kwa miezi sita ili watu wauze bangi kwenye vituo vya polisi na Mamlaka ya Mapato Tanzania TRA watapata kodi yao badala ya kukataza na kuendelea kuuzwa kwa magengo. Alisema bangi inalimwa kwa wingi Uganda na wamewekeza zaidi ya dola milioni 500 na udongo wa zao hilo wanaagiza kutoka Malaysia na hivyo kutokana na Watanzania kuwa na utalaamu wataendesha kilimo hicho vizuri.Waziri wa Nchi, Ofisi ya Waziri Mkuu Uwekezaji, Angellah Kairuki alisema kuhusu uwekezaji wa mafuta ya bangi mchakato huo upo mezani kwake na serikali inaendelea kuchakata na pindi wakimaliza basi wizara itatoa ripoti.Naye Mbunge wa Geita, Joseph Kasheku Msukuma CCM alisema kutokana na sheria kuwapo tayari waziri angesema kama kanuni lini zitakuwa tayari tuanze kulima bangi kabla ya kuporomoka bei.Spika wa Bunge, Job Ndugai alisema alipokuwa katika mkutano wa maspika nchini Canada alibaini katika nchi hiyo bangi ni biashara kubwa katika nchi hiyo, hivyo anachosema Kishimba si utani nchi inaweza kupata fedha nyingi kutokana na kilimo hicho.Alisema kama itakubalika bangi kulimwa kisheria nchini inaweza kuwa zao kubwa la biashara kuliko mazao mengi na hivyo kuongeza mapato ya nchi. Kilimo chenyewe si kama vile kinavyolimwa bali kisimamiwa na kudhibitiwa kwa lengo la kutengenezwa madawa ya mifugo na binadamu.  <topic>: KITAIFA 